CELEX: 22003D0809
Language: da
Date: 2003-10-21 00:00:00
Title: 2003/809/EF: Afgørelse nr. 2/2003 truffet af Den Blandede Landbrugskomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder

Avis juridique important

|

22003D0809

2003/809/EF: Afgørelse nr. 2/2003 truffet af Den Blandede Landbrugskomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder  

EU-Tidende nr. L 303 af 21/11/2003 s. 0027 - 0030

Afgørelse nr. 2/2003 truffet af Den Blandede Landbrugskomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukteraf 21. oktober 2003om nedsættelse af arbejdsgrupper og fastlæggelse af disse gruppers ansvarsområder(2003/809/EF)DEN BLANDEDE KOMITÉ HAR -under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt "aftalen"), særlig artikel 6, stk. 7, ogud fra følgende betragtning:Aftalen trådte i kraft den 1. juni 2002 -TRUFFET FØLGENDE AFGØRELSE:Eneste artikelI forbindelse med aftalen nedsættes der følgende arbejdsgrupper:- Arbejdsgruppen for Plantesundhed- Arbejdsgruppen for Foder- Arbejdsgruppen for Udsæd- Arbejdsgruppen for Vinprodukter- Arbejdsgruppen for Spiritus- Arbejdsgruppen for Økologiske Produkter- Arbejdsgruppen for Frugt og Grøntsager- Arbejdsgruppen for BOB og BGB- Arbejdsgruppen for Ost og Yoghurt- Arbejdsgruppen for Udvidelsen.Disse gruppers respektive ansvarsområder er anført i bilaget til nærværende afgørelse.På vegne af Den Blandede LandbrugskomitéDelegationslederneUndertegnet i Bruxelles, den 21. oktober 2003.For Det Schweiziske ForbundChristian HäberliPå vegne af Det Europæiske FællesskabAldo LongoPå vegne af Sekretariatet for Den Blandede LandbrugskomitéRemigi WinzapBILAGArbejdsgruppen for PlantesundhedHjemmel i aftalen (bilag 4)Artikel 10 i bilag 4 om plantesundhed.Arbejdsgruppens ansvarsområde i henhold til artikel 3, 5, 8 og 101. Vurdere, hvilke følger ændringer af lovgivningen om plantesundhed har for aftalens bilag 4, med henblik på at foreslå eventuelle ændringer af de relevante appendikser (artikel 3).2. På grundlag af den bedste praksis på området fremsætte forslag om kontrolprocenten for den stikprøvevise plantesundhedskontrol ved grænsen af prøvemateriale af sendinger af vegetabilsk materiale og forslag om nedsættelse af denne kontrolprocent (artikel 5).3. Fremsætte forslag til proceduren for fælles kontrol ved grænsen (artikel 8).4. Behandle alle spørgsmål vedrørende bilag 4 og dets gennemførelse. Regelmæssigt at undersøge udviklingen i de to parters love og administrative bestemmelser og fremsætte forslag med henblik på at tilpasse og ajourføre appendikserne til bilag 4 (artikel 10).Arbejdsgruppen for FoderHjemmel i aftalen (bilag 5)Artikel 11 i bilag 5 om foder.Arbejdsgruppens ansvarsområde i henhold til artikel 111. Behandle alle spørgsmål vedrørende bilag 5 og dets gennemførelse.2. Regelmæssigt undersøge udviklingen i de to parters love og administrative bestemmelser.3. Fremsætte forslag med henblik på at tilpasse og ajourføre appendikserne til bilag 5.Arbejdsgruppen for UdsædHjemmel i aftalen (bilag 6)Artikel 9 i bilag 6 om udsæd.Arbejdsgruppens ansvarsområde i henhold til artikel 5, 8 og 91. Tekniske rådslagninger for at vurdere de forhold, som optagelsen af en sort er baseret på. Samarbejde om optagelse af sorter på listen (artikel 5).2. Sammenlignende prøvninger hos parterne (artikel 8).3. Behandle alle spørgsmål vedrørende bilag 6 og gennemførelsen heraf; regelmæssigt undersøge udviklingen i de to parters love og administrative bestemmelser og fremsætte forslag med henblik på at tilpasse og ajourføre appendikserne til bilag 6 (artikel 9).Arbejdsgruppen for VinprodukterHjemmel i aftalen (bilag 7)Artikel 27 i bilag 7 om handel med vinprodukter.Arbejdsgruppens ansvarsområde i henhold til artikel 271. Regelmæssigt undersøge udviklingen i parternes love og administrative bestemmelser på de områder, der er omfattet af bilag 7.2. Fremsætte forslag, som den forelægger den blandede komité med henblik på at tilpasse og ajourføre appendikserne til bilag 7, og i givet fald forslag om tilpasninger af selve bilaget.Arbejdsgruppen for SpiritusHjemmel i aftalen (bilag 8)Artikel 17 i bilag 8 om gensidig anerkendelse og beskyttelse af betegnelser for spiritus og aromatiserede vinbaserede drikkevarer.Arbejdsgruppens ansvarsområde i henhold til artikel 171. Behandle alle spørgsmål, der måtte opstå i forbindelse med gennemførelsen af bilag 8.2. Gruppen har navnlig mulighed for at fremsætte henstillinger til den blandede komité med henblik på at fremme virkeliggørelsen af målene i bilag 8 og i givet fald fremsætte forslag om tilpasninger af selve bilaget.Arbejdsgruppen for Økologiske ProdukterHjemmel i aftalen (bilag 9)Artikel 8 i bilag 9 om økologisk producerede landbrugsprodukter og levnedsmidler.Arbejdsgruppens ansvarsområde i henhold til artikel 81. Behandle alle spørgsmål vedrørende bilag 9 og dets gennemførelse.2. Løbende undersøge udviklingen i parternes love og administrative bestemmelser på de områder, som bilag 9 dækker. Arbejdsgruppen er navnlig ansvarlig for:- at undersøge, om parternes love og administrative bestemmelser er ækvivalente, med henblik på deres optagelse i appendiks 1 til bilag 9- om nødvendigt anbefale den blandede komité, at der i appendiks 2 til bilag 9 indsættes de nødvendige gennemførelsesbestemmelser for at sikre, at de i dette bilag omhandlede love og administrative bestemmelser anvendes ensartet inden for parternes respektive områder- anbefale den blandede komité, at bilag 9's anvendelsesområde udvides til også at omfatte andre produkter end dem, der omhandles i dets artikel 2, stk. 1.Arbejdsgruppen for Frugt og GrøntsagerHjemmel i aftalen (bilag 10)Artikel 6 i bilag 10 om anerkendelse af kontrol af overensstemmelse med handelsnormerne for friske frugter og grøntsager.Arbejdsgruppens ansvarsområde i henhold til artikel 61. Behandle ethvert spørgsmål vedrørende bilag 10 og dets anvendelse. Med mellemrum undersøge udviklingen i parternes love og administrative bestemmelser på de af bilag 10 omfattede områder.2. Navnlig udforme forslag, som den forelægger komitéen med henblik på tilpasning og ajourføring af appendikset til bilag 10.3. Med jævne mellemrum undersøge markedsudviklingen, særlig med hensyn til den bilaterale handel med frugt og grøntsager, samt ethvert spørgsmål af interesse for gruppen inden for frugt- og grøntsagssektoren.4. Gruppen har mulighed for at søge bistand hos eksterne eksperter, hvis dette er nødvendigt for varetagelsen af dens ansvarsområde.Arbejdsgruppen for Ost og YoghurtHjemmel i aftalen (bilag 2 og 3)Bilag 2 (Fællesskabets indrømmelser) i det omfang det vedrører yoghurt og bilag 3 (indrømmelser for ost), punkt 3 til 5.Arbejdsgruppens ansvarsområde1. Evaluere markedsbetingelserne for og den gensidige samhandel med ost og mejeriprodukter.2. Med mellemrum at undersøge udviklingen i parternes love og administrative bestemmelser og at sikre en regelmæssig udveksling af oplysninger.3. Undersøge ordningen for fordeling af kvoter for ost og yoghurt.4. Udarbejde forslag, der kan lette samhandelen, og i givet fald forelægge forslag for den blandede komité.Arbejdsgruppen for BOB og BGBHjemmel i aftalenDen fælles erklæring om beskyttelse af geografiske betegnelser og oprindelsesbetegnelser for landbrugsprodukter og levnedsmidler (appendiks D til aftalen).Arbejdsgruppens ansvarsområdeIfølge ovennævnte erklæring skal parterne indarbejde bestemmelser om den gensidige beskyttelse af BOB og BGB. Det er fastsat, at denne indarbejdelse skal finde sted, når proceduren i artikel 17 (forenklet procedure) i forordning (EØF) nr. 2081/92 er fuldstændigt afsluttet for EF i dets nuværende sammensætning. I mellemtiden holdes den blandede komité løbende underrettet om, hvor langt parterne er nået med dette arbejde.Der foreslås derfor, at der forsøgsvis nedsættes en arbejdsgruppe med henblik på den gensidige beskyttelse af BOB og BGB. Denne arbejdsgruppe for BOB og BGB undersøger alle spørgsmål vedrørende gennemførelsen af den gensidige beskyttelse af BOB og BGB, herunder konsekvenserne for internationale aftaler, og sikrer den nødvendige udveksling af oplysninger i forbindelse med gennemførelsen.Arbejdsgruppen for UdvidelsenHjemmel i aftalenAftalens artikel 11 og 16.Arbejdsgruppens ansvarsområdeGruppen nedsættes midlertidigt for at undersøge de virkninger, som udvidelsen af Den Europæiske Union vil få, med henblik på en eventuel tilpasning af aftalen som følge af udvidelsen, og den udarbejder henstillinger til den blandede komité. Det gælder navnlig virkningerne for den bilaterale samhandel med landbrugsprodukter, bilagene vedrørende toldindrømmelser (bilag 1 til 3), bilagene vedrørende lempelsen af de tekniske handelshindringer (bilag 3 til 10(1)) samt udarbejdelse af alle andre foranstaltninger, der er relevante for en hensyntagen til udvidelsen i de bilaterale forbindelser på landbrugsområdet.(1) Bilag 11 om sundhedsmæssige og zootekniske foranstaltninger for handelen med levende dyr og animalske produkter, henhører under Den Blandede Veterinærkomité.